EkBass/fiwiki-20250220-pages-articles huggingface dataset:
Switchblade

Aerovironment Switchblade () on pieni yhdysvaltalainen itsemurhalennokki. Ase laukaistaan minikranaatinheitintä muistuttavasta laukaisuputkesta. Sähkömoottorilla toimiva potkuri antaa 300-versiolle 15 minuutin toiminta- ajan, jonka aikana se käyttäen kameroitaan ja GPS-paikannusta voi välittää tietoa ohjaajalle. Taistelukärki vastaa 40 mm:n sirpalekranaattia. Käyttäjä voi keskeyttää tehtävän, ohjeistaa toisen maalin tai käynnistää itsetuhomekanismin. ==Tekniset ominaisuudet== Valmistaja Aerovironment tarjoaa aseesta kolmea vaihtoehtoa: *Switchblade 300 **sirpalelataus **pituus 49,5 cm **paino 2,5 kg **toiminta-aika 15 min **huippunopeus 160 km/h (100 mailia tunnissa) **kamera näkyvälle valolle ja infrapunalle **lakikorkeus 4 500 m (15 000 jalkaa) *Switchblade 600 **panssarintorjuntakärki **pituus 130 cm **paino 22,7 kg **toiminta-aika 40 min **huippunopeus 185 km/h (115 mailia tunnissa) **näkyvä valo/infrapuna **lakikorkeus 4 500 m (15 000 jalkaa) *Blackwing **tiedustelulennokki **pituus 49,5 cm **paino 1,8 kg **näkyvä valo/infrapuna ==Käyttäjät== * , Afganistanin sodassa * * ==Katso myös== * HESA Shahed-136 * Zala Lancet * Orlan-10 * Baykar Bayraktar TB2 ==Lähteet== Luokka:Yhdysvaltalaiset miehittämättömät ilma-alukset
Jarkko Felin

Jarkko Felin on suomalainen elokuvaohjaaja, leikkaaja, käsikirjoittaja ja tuottaja, sekä muusikko. == Elokuvat == Jarkko Felinin ensimmäinen kokopitkä elokuvan ohjaus Etsivätoimisto Henkka & Kivimutka perustuu Kalle Veirron samannimiseen lasten- ja nuorten kirjasarjaan. Hän vastasi elokuvan ohjauksesta ja käsikirjoituksesta yhdessä Väinö Weckströmin kanssa. Felin myös toimi elokuvan leikkaajana, sekä kirjoitti elokuvaan kolme laulua. == Musiikki == Felinin debyyttialbumi Suuri aikamatka julkaistiin 1. marraskuuta 2024 (levy-yhtiö: Young Diamond). Sen ensisingle Minulla on epätoivo voitti ilmestyessään Yle Radio Suomen Levylautakunnan. == Diskografia == === Albumit === * ’’Suuri aikamatka’’ (Young Diamond, 2024) === Singlet === * ’’Minulla on epätoivo’’ (Young Diamond, 2024) * ’’Vesijuoksuvyömies’’ (Young Diamond, 2024) === Musiikkivideot === * ’’Minulla on epätoivo’’ (2024) ohj. Italo Moncada, Jarkko Felin * ’’Vesijuoksuvyömies’’ (2024) * ’’Paljon sain aikaan’’ (2024) == Lähteet == == Aiheesta muualla == * Luokka:Suomalaiset elokuvaleikkaajat Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Suomalaiset elokuvatuottajat Luokka:Syntymävuosi puuttuu Luokka:Elävät henkilöt
None for One

None for One on Flat Earthin debyyttialbumi, joka julkaistiin 9. marraskuuta 2018. == Kappaleet == # # # # # # # # # # # == Kokoonpano == * Mikko “Linde” Lindström - kitara * Mika “Gas Lipstick” Karppinen - rummut * Niclas Etelävuori - basso * Anttoni “Anthony” Pikkarainen - laulu == Arvostelut == * Imperiumi: 7½/10Levyarvostelu: Flat Earth - None For One Viitattu 30.3.2022. * Kaaoszine: 7½/10Flat Earthin debyytti ”None For One” ei ole lattea Viitattu 30.3.2022. * Soundi: Levyarvio: Pöytälaatikot puhtaaksi ja omakin ääni löytyy – Flat Earthin debyytti ei pääse yllättämään Viitattu 30.3.2022. == Lähteet == Luokka:Vuoden 2018 esikoisalbumit
Šťastný

Šťastný tai Stastny on muun muassa seuraavien henkilöiden sukunimi: * Anton Šťastný (s. 1959), tšekkoslovakialainen jääkiekkoilija * Bohuslav Šťastný (s. 1949), tšekkoslovakialainen jääkiekkoilija * Marián Šťastný (s. 1953), tšekkoslovakialainen jääkiekkoilija * Paul Stastny (s. 1985), kanadalais- yhdysvaltalainen jääkiekkoilija * Peter Šťastný (s. 1956), slovakialainen jääkiekkoilija ja poliitikko * Yan Stastny (s. 1982), kanadalais- yhdysvaltalainen jääkiekkoilija
Pommitamme Pasilasta

Pommitamme Pasilasta on Veikko Kerttulan ohjaama suomalainen televisioelokuva vuodelta 1970. Se on MTV-teatterin tuottama ja se sai ensi-iltansa Mainos-TV:n Aitiopaikka-ohjelmapaikalla 06.04.1970. Elokuva perustuu Joseph Hellerin romaaniin Me sotasankarit (1961). Elokuva on farssi, joka käsittelee sokean käskyjen noudattamisen seurauksia. == Näyttelijät == == Lähteet == Luokka:Suomalaiset televisioelokuvat Luokka:Vuoden 1970 suomalaiset elokuvat
Ruslana Taran

Ruslana Oleksijivna Taran (, s. 27. lokakuuta 1970 Jevpatorija, Ukrainan SNT, Neuvostoliitto) on ukrainalainen kilpauransa päättänyt purjehtija, olympiamitalisti, maailman- ja euroopanmestari. Taran voitti Olena Pah’oltšykin kanssa 470-luokan olympiapronssia Atlantassa 1996 ja Sydneyssä 2000 sekä Hanna Kalininan ja Svitlana Matevuševan kanssa Yngling-luokan olympiahopeaa Ateenassa 2004. Maailmanmestaruuden Taran voitti 470-luokassa vuosina 1997, 1998 ja 1999, MM-hopeaa vuonna 1995 ja Euroopan mestaruuden vuosina 1993, 1995, 1996, 1997, 1998 ja 1999.OlympediaWorld Sailing == Lähteet == * * Ruslana Taran World Sailing === Viitteet === == Aiheesta muualla == * Luokka:Ukrainalaiset kilpapurjehtijat Luokka:Ukrainalaiset olympiamitalistit Luokka:Vuonna 1970 syntyneet Luokka:Elävät henkilöt
Jääkiekon naisten maailmanmestaruuskilpailut 2022

Jääkiekon naisten maailmanmestaruuskilpailut 2022 järjestettiin 25. elokuuta - 4\. syyskuuta 2022 Tanskan Herningissä ja Fredrikshavnissa. Kyseessä oli ensimmäinen kerta, kun Tanska emännöi naisten maailmanmestaruuskilpailuja.https://www.iihf.com/en/news/31074/iihf_council_meets_in_zurich_(1) Kyseessä oli myös ensimmäinen kerta, kun olympiavuonna järjestettiin naisten maailmanmestaruuskilpailut. Olympialaisista johtuen ajankohta oli poikkeuksellisesti syyskesällä, elo-syyskuun vaihteessa. Tosin jo edellinen turnaus pidettiin elokuun lopussa koronaviruspandemian aiheuttamien aikataulumuutosten vuoksi. Tanskan-turnauksen jälkeen maailmanmestaruuskilpailut on määrä järjestetää myös olympiavuosina.https://www.iihf.com/en/news/28513/women_s_worlds_in_olympic_years ==Osallistujamaat lohkoittain== ===A-lohko=== * * * * * * ===B-lohko=== * * * * * * *Huomautukset Venäjän joukkue suljettiin vuoden 2022 turnauksesta kokonaan ulos Venäjän hyökättyä Ukrainaan vuoden 2022 helmikuussa. Näin ollen Venäjän joukkue korvattiin nostamalla Ruotsi takaisin maailmanmestaruuskilpailujen korkeimmalle sarjatasolle. Samasta syystä Japanikin nostettiin. Venäjän joukkueen oli tarkoitus pelata viidentenä joukkueena alkusarjan A-lohkossa. Maailmanrankingissa seuraavaksi korkeimmalla oleva ja alun perin B-lohkoon sijoiteltu Japani nostettiin tästä syystä A-lohkoon. Ruotsi sai paikan B-lohkosta. == Loppusijoitukset == Sija Joukkue 4\. 5\. 6\. 7\. 8\. 9\. 10\. ==Lähteet== == Aiheesta muualla == * Viralliset kisasivut Luokka:Jääkiekon naisten maailmanmestaruuskilpailut Luokka:Vuoden 2022 jääkiekko Luokka:Tanskan urheilutapahtumat Luokka:Tanskan jääkiekko Luokka:Herningin kunta Luokka:Frederikshavnin kunta
Lars Rejström

Lars Alfred Rejström (18. heinäkuuta 1921 Karjaa − 25. elokuuta 2009 Kauniainen) oli suomenruotsalainen arkkitehti. Rejström valmistui Helsingin Teknillisestä korkeakoulusta vuonna 1949. Hän työskenteli Hilding Ekelundille vuosina 1948−1955 ja Jorma Järvelle vuosina 1958−1959. Rejström perusti myös oman toimiston, jota hän itse piti vuosina 1955−1990 ja tämän jälkeen yhdessä kollegansa Joel Kyyrön kanssa vuosina 1990−1995. Lars Rejström oli hyvin aktiivinen läntisellä Uudellamaalla. Hänen suunnittelemiinsa rakennuksiin kuuluu monia kunnallisia ja kirkollisia rakennuksia. Rejström on myös restauroinnut muutamia kirkkorakennuksia Länsi-Uudellamaalla. == Rakennuksia == Rejströmin suunnittelemia rakennuksia: * 1958 - Karjaan yhteiskoulu ja Karjaan lukio Karjaalla * 1968 - Kansalaisopisto Virkkalassa, Lohjalla * 1976 - Siuntion seurakuntakoti, Siuntiossa * 1980 - Lukio Ekenäs gymnasium Tammisaaressa * 1984 - Aleksis Kiven koulu Siuntiossa * 1984 - Strandnäs högstadieskola Maarianhaminassa * 1988 - Ekenäs sjukvårdsläroanstalt * 1989 - Casa Seniori Kauniaisissa. == Lähteet == Luokka:Suomalaiset arkkitehdit Luokka:Vuonna 1921 syntyneet Luokka:Vuonna 2009 kuolleet
Olena Pah’oltšyk

Olena Ivanivna Pah’oltšyk (, s. 2. marraskuuta 1964 Mayqayyng, Kazahstanin SNT, Neuvostoliitto) on ukrainalainen kilpauransa päättänyt purjehtija, olympiamitalisti, maailman- ja euroopanmestari. Pah’oltšyk voitti Ruslana Taranin kanssa 470-luokan olympiapronssia Atlantassa 1996 ja Sydneyssä 2000. Barcelonan kesäolympialaisissa 1992 hän sijoittui Yhdistyneen joukkueen edustajana neljänneksi. Maailmanmestaruuden Pah’oltšyk voitti 470-luokassa vuosina 1997, 1998 ja 1999, MM-hopeaa vuosina 1991 ja 1995 sekä Euroopan mestaruuden vuosina 1995, 1996, 1997, 1998 ja 1999http://www.470.org/default/events/content/id/470-championships-results- archive.OlympediaWorld Sailing == Lähteet == * * Olena Pakholchik World Sailing * Olena Pakholchyk World Sailing === Viitteet === == Aiheesta muualla == * Luokka:Ukrainalaiset kilpapurjehtijat Luokka:Ukrainalaiset olympiamitalistit Luokka:Vuonna 1964 syntyneet Luokka:Elävät henkilöt
Hanna Kalinina

Hanna Heorhijivna Kalinina (, s. 1. toukokuuta 1979 Kiova, Ukrainan SNT, Neuvostoliitto) on ukrainalainen kilpauransa päättänyt purjehtija ja olympiamitalisti. Kalinina saavutti Ruslana Taranin ja Svitlana Matevuševan kanssa Yngling-luokan olympiahopeaa Ateenassa 2004.OlympediaWorld Sailing == Lähteet == * * Ganna Kalinina World Sailing === Viitteet === == Aiheesta muualla == * Luokka:Ukrainalaiset kilpapurjehtijat Luokka:Ukrainalaiset olympiamitalistit Luokka:Vuonna 1979 syntyneet Luokka:Elävät henkilöt
Svitlana Matevuševa

Svitlana Valerijivna Matevuševa (, s. 22. heinäkuuta 1981 Sevastopol, Ukrainan SNT, Neuvostoliitto) on ukrainalainen kilpauransa päättänyt purjehtija ja olympiamitalisti. Matevuševa saavutti Ruslana Taranin ja Hanna Kalininan kanssa Yngling-luokan olympiahopeaa Ateenassa 2004.OlympediaWorld Sailing == Lähteet == * * Svitlana Matevusheva World Sailing === Viitteet === == Aiheesta muualla == * Luokka:Ukrainalaiset kilpapurjehtijat Luokka:Ukrainalaiset olympiamitalistit Luokka:Vuonna 1981 syntyneet Luokka:Elävät henkilöt
Kamus Besar Bahasa Indonesia

Kamus Besar Bahasa Indonesia (KBBI) on indonesian kielen virallinen sanakirja, jonka on koonnut kielten kehittämis- ja kehitysvirasto (Badan Pengembangan dan Pembinaan Bahasa) ja julkaissut Indonesian valtion omistama kustantamo Balai Pustaka. KBBI julkaistiin ensimmäisen kerran 28. lokakuuta 1988 Jakartassa. KBBI:n ensimmäinen painos sisälsi noin 62 000 sanamerkitystä. Tarkistettu toinen painos julkaistiin vuonna 1991. Kolmas painos julkaistiin vuonna 2001 ja neljäs painos vuonna 2008. Viides painos julkaistiin vuonna 2016 nettiversiona, ja myöhemmin siitä painettiin myös kirja. == Lähteet == Luokka:Sanakirjat
Maria Borelius

Maria Sigrid Astrid Borelius (s. 6. heinäkuuta 1960 Täby) on ruotsalainen toimittaja-kirjailija ja entinen maltillisen kokoomuksen poliitikko. Hänet valittiin lokakuussa 2006 Reinfeldtin hallituksen kauppaministeriksi, mutta hän joutui eroamaan jo viikon kuluttua, kun oli käynyt ilmi, että hän oli käyttänyt lastenhoidossa pimeää työvoimaa sekä jättänyt TV-lupansa maksamatta ja että hänen ja hänen miehensä Skoonessa sijaitseva kesämökki oli veroparatiisiin rekisteröidyn yhtiön omistuksessa. Borelius vetäytyi politiikasta kokonaan. Hänen kahdeksan päivän ministerinuransa on Ruotsin historian lyhyin. ==Lähteet== ==Aiheesta muualla== * Maria Borelius Ruotsin valtiopäivien verkkosivuilla Luokka:Ruotsin ministerit Luokka:Ruotsalaiset toimittajat Luokka:Ruotsalaiset kirjailijat Luokka:Maltillisen kokoomuksen poliitikot Luokka:Vuonna 1960 syntyneet Luokka:Elävät henkilöt
Valeri Pereškura

Valeri Valerijovytš Pereškura (, s. 20. syyskuuta 1977 Krasnojarsk, Venäjän SFNT, Neuvostoliitto) on ukrainalainen kilpauransa päättänyt telinevoimistelija ja olympiamitalisti. Pereškura saavutti joukkuekilpailun olympiahopeaa Sydneyssä 2000. Henkilökohtaisesti hän sijoittui Sydneyssä parhaiten rekillä jolla jakoi 13. sijan. Vuoden 2000 EM-kilpailuissa Pereškura sijoittui permannolla seitsemänneksihttps://gymnasticsresults.com/archive/2000/e2000m.html.Olympedia == Lähteet == * * PERESHKURA Valeri Kansainvälinen voimisteluliitto === Viitteet === == Aiheesta muualla == * Luokka:Ukrainalaiset telinevoimistelijat Luokka:Ukrainalaiset olympiamitalistit Luokka:Vuonna 1977 syntyneet Luokka:Elävät henkilöt
Sergei Aslamazjan

Sergei Zaharovitš Aslamazjan (, ; 14. helmikuuta 1897 Mozdok – 27. syyskuuta 1978 Moskova) oli neuvostoliittolainen sellisti, säveltäjä ja musiikkipedagogiАсламазян Сергей Московская консерватория silloisesta Armenian sosialistisesta neuvostotasavallasta.СЕРГЕЙ АСЛАМАЗЯН Kino-teatr.ru Aslamazjan opiskeli Semjon Matvejevitš Kozolupovin johdolla. Hän oli vuosina 1925–1968 Komitas-jousikvartetin jäsenenä ja toimi vuodesta 1947 Moskovan konservatorion professorina. Hän laati muun muassa lukuisia jousikvartettia varten tehtyjä sovituksia. Aslamazjan sai vuonna 1945 Armenian sosialistisen neuvostotasavallan kansantaiteilijan arvonimen ja vuonna 1946 Neuvostoliiton valtionpalkinnon. == Lähteet == Luokka:Neuvostoliittolaiset säveltäjät Luokka:Armenialaiset säveltäjät Luokka:Armenialaiset sellistit Luokka:Vuonna 1897 syntyneet Luokka:Vuonna 1978 kuolleet
Mitchellin perhe ja koneiden kapina

Mitchellin perhe ja koneiden kapina (The Mitchells vs. the Machines) on yhdysvaltalainen vuonna 2021 ensi-iltansa saanut Sony Pictures Animationin tuottama ja Netflixin esittämä tietokoneanimaatioelokuva. Sen äänirooleissa esiintyvät Eric André, Olivia Colman, Fred Armisen, Beck Bennett, John Legend, Chrissy Teigen, Blake Griffin, Conan O’Brien, ja Doug the Pug. == Ääninäyttelijät == Alkuperäinen näyttelijä Suomenkielinen näyttelijä Rooli Abbi Jacobson Seera Alexander Katie Mitchell Danny McBride Markus Bäckman Rick Mitchell Maya Rudolph Rinna Paatso Linda Mitchell Mike Rianda Luca Elshout Aaron Mitchell Eric André ? Mark Bowman Olivia Colman Sari Ann Stolt PAL Fred Armisen Markus Niemi Deborahbot 5000 Beck Bennett ? Eric Chrissy Teigen ? Hailey Posey John Legend ? Jim Posey Charlyne Yi ? Abbey Posey Blake Griffin ? PAL Max Prime Conan O’Brien Markus Niemi Glaxxon 5000 Doug the Pug Mosse == Lähteet == == Aiheesta muualla == * Viralliset kotisivut * * * * Luokka:Vuoden 2021 yhdysvaltalaiset elokuvat Luokka:Yhdysvaltalaiset animaatioelokuvat Luokka:Netflix-alkuperäiselokuvat Luokka:Elokuvat roboteista
Kaarina Turtia

Marja-Leena Kaarina Turtia (s. 1941) on suomalainen tietokirjailija ja kääntäjä, joka on suomentanut ranskan- ja englanninkielistä tietokirjallisuutta ja laatinut sanakirjoja ja muita hakuteoksia. Kaarina Turtia tuli ylioppilaaksi Järvenpään yhteiskoulusta vuonna 1961 ja opiskeli Helsingin yliopiston historiallis-kielitieteellisessä tiedekunnassa sekä stipendiaattina Ranskassa. 1970-luvun alkuvuosina Turtia työskenteli Euroopan vapaakauppajärjestö Eftassa Genevessä ja vuodesta 1974 yhteystoimittajana Finnfacts-instituutissa. ==Suomennoksia== * Quantrill, Malcolm: Reima Pietilä. Otava, 1987. * Dahlbäck, Maj: Siri von Essen, näyttelijävaimo. Otava, 1991. * Wong, Jan: Punaisen Kiinan blues : Pitkä marssini Maon Kiinasta nyky-Kiinaan. Otava, 1997. * Capuzzo, Michael & Teresa: Koiramainen juttu : hännänheiluttajan tarinoita. Otava, 1999. * Arkkitehtuuriatlas. Könemann, 2001. * Kommunismin musta kirja : rikokset, terrori, sorto ; kirj. Stéphane Courtois ym. ; avustajat Rémi Kauffer ym. ; suomentajat Kaarina Turtia, Matti Brotherus ja Heikki Eskelinen. WSOY 2000. * ==Toimituksia== * Mitä missä milloin -vuosikirjat 1992–1997, päätoimittaja. * Sivistys- ja lyhennesanakirja. Otava, 1995. * Siili : pihapiirin villilemmikki. Otava 1998. * Riitta Konttinen, Liisa Laajoki; toim. Kaarina Turtia: Taiteen sanakirja. Otava, 2005. * * Sivistyssanat. Otava, Helsinki 2001. ISBN 951-1-13353-5. * Otavan uusi sivistyssanakirja. Otava 2005. * * Olli Syväoja, Kaarina Turtia, Sini Sovijärvi: Suomi–englanti-suursanakirja, Alma Talent 2012. ==Lähteet== Luokka:Suomalaiset tietokirjailijat Luokka:Vuonna 1941 syntyneet Luokka:Elävät henkilöt Luokka:Suomentajat
Claudio Villa

Claudio Villa (oik. Claudio Pica, 1. tammikuuta 1926 – 7. helmikuuta 1987) oli italialainen laulaja ja näyttelijä. Villa levytti yli 3000 kappaletta, myi 45 miljoonaa levyä ja esiintyi 25 musikaalissa. Villan ensimmäinen levytys Serenatella dolce e amara julkaistiin 1947. Villa voitti San Remon musiikkifestivaalit neljä kertaa, vuosina 1955 kappaleella Buongiorno tristezza, 1957 kappaleella Corde della mia chitarra, 1962 kappaleella Addio addio ja 1967 kappaleella Non pensare a me. Voittonsa myötä Villa valikoitui Italian edustajaksi Eurovision laulukilpailuun vuonna 1962, jolloin hän sijoittui 16 kilpailijan joukosta yhdeksänneksi sekä uudestaan vuonna 1967. Tuolloin kuitenkin Villa vaihtoi kappaletta San Remon jälkeen ja edusti Italiaa kappaleella Non andare più lontano, joka sijoittui 17 kilpailijan joukosta 11:nneksi. Villa kuoli sydänkohtaukseen 61-vuotiaana 7. helmikuuta 1987. ==Valikoitu filmografiahttps://www.mymovies.it/persone/claudio- villa/4086/filmografia/== * Canzone di primavera (1951) * Serenata amara (1952) * Solo per te Lucia (1952) * Canzone d'amore (1954) * Ore 10: lezione di canto (1955) * Primo applauso (1956) * Serenate per 16 bionde (1957) * L'amore nasce a Roma (1958) * Fontana di Trevi (1960) ==Lähteet== Luokka:Italialaiset laulajat Luokka:Italialaiset näyttelijät Luokka:Italian euroviisuedustajat Luokka:Vuoden 1962 euroviisuedustajat Luokka:Vuoden 1967 euroviisuedustajat Luokka:Vuonna 1926 syntyneet Luokka:Vuonna 1987 kuolleet
Doverin Demoni

Doverin demoni on olento, joka väitettiin nähdyn Doverin kaupungissa Massachusettsissa 21. ja 22. huhtikuuta 1977. == Havainnot == 17-vuotias William "Bill" Bartlett väitti, että ajaessaan autoa 21. huhtikuuta 1977 hän näki suurisilmäisen olennon, jolla oli "jäntevät sormet" ja hehkuvat silmät, rikkinäisen kivimuurin päällä Farm Streetillä Doverissa, Massachusettsissa. 15-vuotias John Baxter kertoi nähneensä samanlaisen olennon Miller Hill Roadilla samana iltana. Toinen 15-vuotias, Abby Brabham, väitti nähneensä olennon seuraavana iltana Springdale Avenuella. Kaikki teinit piirsivät luonnoksia väitetystä olennosta. Bartlett kirjoitti luonnokseensa: "Minä, Bill Bartlett, vannon raamattupinon nimeen, että näin tämän olennon." Boston Globe -lehden mukaan "kartalle piirretyt havaintojen sijainnit olivat suorassa linjassa yli kahden mailin matkalla". Jotkut ehdottivat, että olento olisi voinut olla varsa tai hirvenvasa. Poliisi kertoi Associated Pressille, että teini-ikäisten raportoimat olennot "eivät todennäköisesti olleet muuta kuin koulun loma-ajan huijaus". == Populaarikulttuurissa == Vuonna 2009 The Dover Demon oli mukana amerikkalaisen kauhutelevisiosarjan Lost Tapes jaksossa, joka esitettiin Animal Planetilla. Doverin demoni esiintyy hahmona yhdysvaltalaisessa sarjakuvasarjassa Proof, jossa esiintyy useita muita kryptozoologian olentoja. Sarjakuvassa se on olento, joka pystyy näkemään tulevaisuuteen. Se esiintyy toisessa samankaltaisessa sarjakuvasarjassa nimeltä The Perhapanauts. Doverin demoni esiintyy lyhyesti myös sarjakuvissa The Pound: Ghouls Night Out ja Hack/Slash: Entry Wound. Doverin demoni esiintyy myös verkkosarjakuvassa Gunnerkrigg Court. Luokka:Yhdysvaltalainen kansanperinne Luokka:Kryptozoologia
Pankaj Mullick

Pankaj Mullick (, ; 10. toukokuuta 1905 Kalkutta – 19. helmikuuta 1978 KalkuttaPankaj Mullick Oxford Reference) oli intialainen laulaja ja säveltäjä, josta tuli intialaisen elokuvamusiikin edelläkävijä.Pankaj Mullick: Pioneer of Indian film music The Hindu Mullick syntyi keskiluokkaiseen perheeseen ja sai koulutusta Intian niemimaan dhrupad-, khayal- ja tappa-musiikkiperinteissä. Hän tutustui runoilija Rabindranath Tagoren sisaruksenpoikaan, muusikko Dinendranath Tagoreen, jonka kautta pääsi syventymään elinikäiseksi intohimokseen muodostuneisiin Rabindra Sangeet -lauluihin. Mullick alkoi esittää niitä julkisesti ja ensimmäisenä yhdisti tablasäestyksen näiden laulujen esityksiin. Mullick loi pitkän uran Intian radion palveluksessa ja juonsi lähes 45 vuoden ajan viikoittaista musiikkiopetusohjelmaa All India Radiossa. Hänen tulkitseminaan Rabindra Sangeet -laulut saavuttivat massojen suosion. Laulaja K. L. Saigal tuli kenties vuonna 1931 radioasemalle Kalkuttaan ja koelauloi Mullickille onnistuneesti, mistä alkoi kaksikon yhteistyö. Parivaljakko loi yhdessä suosituiksi tulleita lauluja. Vuonna 1931 Mullick pääsi R. C. Boralin kanssa soittamaan elävää tunnelmamusiikkia kahden mykkäelokuvan taustalla. Tämän jälkeen Mullickia ja Boralia pyydettiin säveltämään musiikki ensimmäiseen bengalinkieliseen äänielokuvaan (Dena Paona). Mullick ja Boral lanseerasivat intialaisessa elokuvateollisuudessa playbacklaulun. Itsenäisenä musiikkiohjaajana Mullick aloitti toimintansa elokuvassa Mukti (1937), jossa hän myös esiintyi ensimmäisen kerran näyttelijä-laulajana. Samassa yhteydessä käytettiin ensimmäistä kertaa Rabindranath Tagoren runoa elokuvassa. Mullick toi intialaiseen elokuvamusiikkiin myös länsimaisen musiikkiperinteen piirteitä, kuten pianon ja muiden länsimaisten soittimien ja länsimaisen musiikin elementtien käytön. Mullickin laulujen joukossa ovat "Aayi bahaar", "Ye raatein ye mausam", "Hum chale watan", "Mein in phool sang", "So ja rajkumari", "Mein kya janoo" ja "Tere mandir ka hoon deepak". Mullick vaikutti merkittävästi muiden muassa O. P. Nayyariin, josta sanojensa mukaan tuli muusikko tämän ansiosta. Mullick sai vuonna 1970 Padma Shrin ja vuonna 1972 Dadasaheb Phalke -palkinnon. == Lähteet == == Aiheesta muualla == * Luokka:Intialaiset elokuvasäveltäjät Luokka:Intialaiset laulajat Luokka:Vuonna 1905 syntyneet Luokka:Vuonna 1978 kuolleet
Snowdrop

Snowdrop voi tarkoittaa seuraavia: * Snowdrop Ubisoftin pelimoottori * Snowdrop, eteläkorealainen draamasarja * HMS Snowdrop (K67), brittiläinen korvetti
Snowdrop (pelimoottori)

Snowdrop on Ubisoftin käyttämä pelimoottori, joka on "syntynyt" Ubisoftin ostaessa Massive Entertainmentin vuonna 2008. Tämän jälkeen moottoria on kehitetty hiljaisuudessa, kunnes siitä saatiin viitteitä vuonna 2013 ja moottoria esiteltiin vuonna 2014 Game Developers Conferencessa näytetyllä videolla. Pelimoottorin kehityksessä rajattiin pois tuki tietyille alustoille: näiden tukeminen olisi vaatinut moottorin ominaisuuksien karsimista. Pelimoottoria suunniteltiin seuraavan sukupolven laitteille: kehittäjät ennakoivat seuraavan konsolisukupolven ominaisuuksia ja kehittivät näille. Ubisoftilla oli myös ennestään aiemman sukupolven laitteilla toimivia pelimoottoreita. Moottorin ytimessä on "solmupohjainen järjestelmä" (), jossa yhdistetään eri järjestelmät kuten renderöinti, tekoäly, tehtävien skriptit ja käyttöliittymä. Pelimoottoria on käytetty vuonna 2016 julkaistussa pelissä Tom Clancy’s The Division ja sen seuraajassa Tom Clancy’s The Division 2. Moottoria on käytetty myös peleissä Mario + Rabbids: Kingdom Battle ja South Park: The Fractured But Whole ja siihen on tehty merkittäviä päivityksi ja parannuksia Avatar: Frontiers of Pandora -peliä varten. == Lähteet == Luokka:Pelimoottorit Luokka:Ubisoft
Tro Bro Leon

Tro Bro Leon on yksipäiväinen maantiepyöräkilpailu, joka järjestetään Finistèressä, Bretagnessa, Ranskassa. Kilpailu ajettiin amatöörikilpailuna vuosina 1984–1998. Vuonna 2005 kilpailu tuli osaksi UCI Europe Touria. Vuonna 2020 kilpailu liitettiin osaksi UCI ProSeries -kilpailusarjaa. Kilpailureitin pituus on viime vuosina ollut noin 200 kilometriä. Kilpailulle tunnuksenomaista on reitin varrella olevat ribinoù-osuudet, joita on kilpailun aikana noin parisenkymmentä. Ne koostuvat peltoteistä ja päällystämättömistä sivuteistä. Kilpailu onkin saanut lempinimet Pikku-Pariisi-Roubaix ja Läntinen Helvetti, viitaten Pohjois-Ranskassa ajettavaan Pariisi-Roubaix- pyöräkilpailuun, joka sisältää vaikeasti ajettavia kivitieosuuksia ja tunnetaan lempinimellä Pohjoinen Helvetti (). ==Voittajat== ==Lähteet== ==Aiheesta muualla== *Viralliset kotisivut Luokka: Pyöräilykilpailut Ranskassa Luokka:Finistère
Oiva Väisänen

Oiva Olavi Väisänen (24. huhtikuuta 1911 Vaasa – 11. syyskuuta 1972 Ikaalinen) oli suomalainen tekstiili- ja vaatetusalan yrittäjä ja yritysjohtaja, joka sai teollisuusneuvoksen arvonimen. Väisäsen vanhemmat olivat vaihdemiesten esimies Taavetti Väisänen ja työnjohtaja Lempi Korpela ja puolisot Alli Anja Sofia Laakso ja Heljä Kaarina Peräinen. Väisänen kävi kansakoulun ja ryhtyi kaupalliselle alalle, ensin tukkuliikkeen harjoittelijaksi ja sitten varastonhoitajaksi. Käytyään liikeapulaiskoulun hänestä tuli 1920-luvun lopulla kauppaedustaja. Vuonna 1938 Väisänen siirtyi Lahden Paita -yhtiön palvelukseen, jossa hänestä tuli vuonna 1939 myyntipäällikkö ja sitten paitatehtaan kaupallinen ja teknillinen johtaja. Talvisodan jälkeen vuonna 1940 Väisänen perusti Niilo Laakson kanssa Vaasaan työ- ja ulkoiluvaateyritys Kauppayhtiö Laakso & Väisäsen. Hänestä tuli osakeyhtiöksi muutetun yrityksen toimitusjohtaja, mutta hän oli perustamassa myös Vaasan Silkkikutomoa, Vaasan Lanka- ja Villakeskusta sekä kaihdinvalmistaja Pohjolan Puunjalostusta. Teollisuusneuvoksen arvonimen Väisänen sai vuonna 1964. Hänellä oli useita alueellisia ja oman alansa luottamustehtäviä, kuten Vatevan hallituksen jäsenyys. Väisänen osallistui myös tekstiili- ja vaatetusalan kansainväliseen yhteistyöhön ja hänen yrityksensä harjoitti vientikauppaa. Laihialle toisen tehtaan perustaneen yrityksen johdosta Väisänen jäi eläkkeelle vuonna 1971. Yrityksen liiketoiminta oli kuitenkin jo mennyt kannattamattomaksi ja Laakso & Väisänen Oy meni konkurssiin seuraavana vuonna. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1911 syntyneet Luokka:Vuonna 1972 kuolleet
Myh’ailo Starytskyi

Myh’ailo Petrovytš Starytskyi (; 14\. joulukuuta 1840 Klištšyntsi, Zolotonošan piiri, Pultavan kuvernementti, Venäjän keisarikunta – 27. huhtikuuta 1904 Kiova, Kiovan kuvernementti, Venäjän keisarikunta) oli ukrainalainen kirjailija. Hän toimi myös teatterin ja yleensäkin kulttuurin parissa. Starytskyi jäi lapsena orvoksi, ja hänet kasvatti hänen serkkunsa Mykola Lysenkon isä. Starytskyi kävi Pultavan kimnaasia ja opiskeli sitten Harkovan ja Kiovan yliopistoissa. Hän asui vuodesta 1867 Kiovassa ja työskenteli Lysenkon kanssa. Starytskyi keräsi ja kirjoitti muistiin kansanlauluja, jotka hän julkaisi Lysenkon musiikkisovitusten kanssa. Hän kirjoitti libretot useisiin Lysenkon oopperoihin. Starytskyi joutui lähtemään 1878 joksikin aikaa ulkomaille Emsin ukaasin jälkeen työhönsä kohdistuneen vihamielisyyden vuoksi mutta palasi Ukrainaan 1880 ja aloitti jälleen julkaisutoiminnan ja teatterityön. Hän johti 1883 ensimmäistä ukrainalaista ammattiteatteria ja perusti 1885 nuorten näyttelijöiden kanssa uuden teatteriryhmän mutta lopetti 1895 teatterityön ja keskittyi kirjoittamiseen. Starytskyin esikoisteos ilmestyi 1865. Hän julkaisi käännöksen H. C. Andersenin teoksesta 1873 Kiovassa kääntäjänimellä Starchenko. Samoin hän julkaisi Kiovassa käännöksiä serbialaisista duma-runoista ja lauluista (1876) sekä runokokoelman ja muita teoksia. William Shakespearen Hamletin käännös vuodelta 1882 on erityisen merkittävä. Merkittävä osa Starytskyin kirjallista perintöä ovat hänen yhteiskunnallisista kysymyksistä kirjoittamansa runot, joille luonteenomaista ovat kansanomaiset ja isänmaalliset aiheet ja Ukrainan historian ihannointi sekä keisarinvallan vastaisuus. Hän kirjoitti myös lyyrisiä runoja, joista jotkut muuttuivat vähitellen kansanrunoiksi. Hänen panoksensa Ukrainan teatteritaiteen hyväksi on suuri. Hän sovitti proosateoksia näytelmiksi, muokkasi näytelmiä ja kirjoitti näytelmiä myös itse. Viimeisinä elinvuosinaan Starytskyi kirjoitti romaaneja venäjäksi. ==Lähteet== ==Aiheesta muualla== Luokka:Ukrainalaiset kirjailijat Luokka:Ukrainalaiset teatterinjohtajat Luokka:Vuonna 1840 syntyneet Luokka:Vuonna 1904 kuolleet
VI

VI tai vi voi tarkoittaa seuraavia: * VI, luku 6 roomalaisilla numeroilla * vi, Unix-käyttöjärjestelmään liittyvä tekstieditori * VI, Yhdysvaltain Neitsytsaarten ISO 3166-1 -maakoodi * .vi, Yhdysvaltain Neitsytsaarten Internet-maatunnus * VI, Saurus-yhtyeen albumi vuodelta 2018.
Kaksitäpläpirkko

Kaksitäpläpirkko (Chilocorus bipustulatus) on Suomessa vakiintunut, mutta harvinainen leppäpirkkojen (Coccinellidae) heimoon kuuluva kovakuoriaislaji. Se on kuitenkin elinvoimainen Suomessa. Sitä tavataan pääasiallisesti kuivissa ja karuhkoissa kankaissa. Toissijaisesti esiintyy rämeillä. Kaksitäpläpirkot syövät kirvoja. Niitä tavataan usein kanervilta tai havupuista. Talvensa ne viettävät puunkuoren koloissa. == Lähteet == == Aiheesta muualla == *ITIS: Chilocorus bipustulatus *UniProt: Taxonomy - Chilocorus bipustulatus *Global Biodiversity Information Facility (GBIF): Chilocorus bipustulatus *Iowa State University, Bug Guide: Species Chilocorus bipustulatus - Heather Lady Beetle Luokka:Leppäkertut
Hate Über Alles

__NOTOC__ Hate Über Alles on thrash metal -yhtye Kreatorin 10. kesäkuuta 2022 julkaistu viidestoista studioalbumi. == Kappaleet == # # # # # # # # # # # == Kokoonpano == * Mille Petrozza - laulu & kitara * Sami Yli-Sirniö - kitara * Frédéric Leclercq - basso * Ventor - rummut == Arvostelut == * Imperiumi: 8/10Levyarvostelu: Kreator - Hate Über Alles Viitattu 23.6.2022. * Inferno: Lippalakkia päästä – arviossa Kreator Viitattu 4.7.2022. * Kaaoszine: Kreator levittää vihaisen thrash metalin ilosanomaa erittäin kunniakkaasti – arvostelussa Kreatorin ”Hate Über Alles” Viitattu 8.6.2022. * Soundi: Levyarvio: Kreator saa thrashin metalinkin rokkaamaan – Saksalaislegenda tarjoaa vihaa kaikille Viitattu 23.6.2022. * V2.fi: Kreator : Hate Über Alles Viitattu 13.6.2022. == Lähteet == == Aiheesta muualla == * * Luokka:Vuoden 2022 albumit Luokka:Kreatorin albumit
Nyvkyn metroasema

Nyvky () on yksi Kiovan metron asemista. Se avattiin 5. marraskuuta 1971. == Galleria == Kuva:Nyvky metro station Kiev 2011 01.jpg Kuva:Nyvky metro station Kiev 2010 04.jpg == Lähteet == == Aiheesta muualla == Luokka:Kiovan metro
Annie Palmen

Annie Palmen (oik. Anna Maria Palmen, 19. elokuuta 1926 – 15. tammikuuta 2000) oli alankomaalainen laulaja. Palmen aloitti uransa laulamalla tanssiorkestereissa ennen kuin levytti ensimmäisen hittinsä Ik zal je nooit meer vergeten vuonna 1958. Palme oli toinen kahdesta voittokappaleen esittäjästä alankomaalaisessa Nationaal Songfestival 1960 -laulukilpailussa, jossa valittiin Alankomaiden edustuskappale saman vuoden Eurovision laulukilpailuun. Palmenia ei kuitenkaan valittu Alankomaiden edustajaksi kansainväliseen kilpailuun. Palmen valittiin sisäisesti Alankomaiden edustajaksi vuoden 1963 Eurovision laulukilpailuun, ja Nationaal Songfestival -kilpailussa Palmenin edustuskappaleeksi valittiin Geen ander, jonka nimeksi kansainvälistä kilpailua varten muutettiin Een speeldoos. Kansainvälisessä kilpailussa Palmen sijoittui jaetulle viimeiselle sijalle nollalla pisteellä. Vuosina 1967–1972 Palmen esiintyi solistina alankomaalaisessa Mik-ohjelmassa. Tuon jälkeen Palmen vetäytyi julkisuudesta. Palmen kuoli pitkäaikaisen sairauden jälkeen 73-vuotiaana 15. tammikuuta 2000. ==Diskografia== ===Singlet=== https://dutchcharts.nl/search.asp?search=Annie%20Palmen&cat;=s *Ik zal je nooit meer vergeten (1958) *Ik zie in 't hemelblauw (1960) *Sterren en strepen (1960) *Voor jou (1960) *Wat een geluk (1960) *Wat fijn kapitein (1960) *Zeg weet jij (1960) *Rozen verwelken (1962) *Waarom laat jij mij alleen (1962) *Bij jou (1963) *Blonde zeeman (1963) *Ga naar Bombay, ga naar Rio (1963) *Speeldoos (1963) *Geen macht op de wereld kan ons scheiden (1965) *Ich tanze mit dir (in den Himmel hinein) (1965) *Mohavana (1965) *Was kann so schön sein (wie deine Liebe) (1965) ==Lähteet== Luokka:Alankomaalaiset laulajat Luokka:Alankomaiden euroviisuedustajat Luokka:Vuoden 1963 euroviisuedustajat Luokka:Vuonna 1926 syntyneet Luokka:Vuonna 2000 kuolleet
Carmela Corren

Carmela Corren (o.s. Bizman, , 13. helmikuuta 1938 – 15. tammikuuta 2022) oli israelilainen laulaja ja näyttelijä. Corren halusi alun perin tanssijaksi, mutta loukkaantumisen jälkeen vaihtoi laulajaksi. Corren aloitti esiintymisensä vuonna 1956 Ed Sullivan show'ssa New Yorkissa. Corren edusti Itävaltaa vuoden 1963 Eurovision laulukilpailussa kappaleella "Vielleicht geschieht ein Wunder". Kappale sijoittui 16 kilpailijan joukosta seitsemänneksi. Corren herätti kilpailussa huomiota esittämällä kappaleen osittain englanniksi, vaikka tuohon aikaan kilpailussa pidettiin itsestään selvyytenä, että kappaleet esitetään maiden omilla kielillä. 1960-luvun puolivälissä Corren kiersi Etelä-Afrikkaa brittiläisen laulaja Cliff Richardin kanssa. Corren tuli tunnetuksi saksankielisessä Euroopassa ennen kuin muutti Yhdysvaltoihin. ==Diskografiahttps://www.discogs.com/artist/599278-Carmela- Corren== ===Albumit=== *International (1963) *Folklore Festival (1973) *טיפות הגשם = Raindrops (1974) *The Sun Will Shine Tomorrow ==Valikoitu filmografiahttps://www.imdb.com/name/nm0180908/== * Drei Liebesbriefe aus Tirol (1962) * Zwischen Schanghai und St. Pauli (1962) * Sein bester Freund (1962) * Sing, aber spiel nicht mit mir (1963) * Hochzeit am Neusiedler See (1963) ==Lähteet== Luokka:Israelilaiset laulajat Luokka:Israelilaiset näyttelijät Luokka:Itävallan euroviisuedustajat Luokka:Vuoden 1963 euroviisuedustajat Luokka:Vuonna 1938 syntyneet Luokka:Vuonna 2022 kuolleet
Hakali

thumb | Hakalin paloasema. Hakali on Lappeenrannan kaupunginosa. Hakali sijaitsee noin 7 kilometriä Lappeenrannan keskustasta itään päin. Hakali kuuluu Lappeenrannan alueellisessa jaossa Lauritsalan alueeseen. Puutalovaltaisessa Hakalissa on asunut paljon Kaukaan tehtaan työläisiä. Hakalin itäosaa kutsutaan Hovinpelloksi ja sen itäpuolella kulkee Saimaan kanava. Lähimmät palvelut sijaitsevat 2 km länteen Lauritsalassa. Hakalin pohjoisosassa sijaitsee Hovinpellon niitty, joka on maakunnallisesti arvokas perinneympäristö, jossa on tehty havaintoja harvinaisista kovakuoriaisista ja perhosista. Hakalin liikenneympyrän pohjoispuolella Kalevankadun varrella sijaitsee Hakalin paloasema, jossa toimii Lauritsalan vapaapalokunta. Palosemarakennus valmistui alun perin 1931 Hakalin kansakouluksi, mutta muutettiin paloasemaksi vuonna 1960. Hakalissa sijaitsee myös vuonna 1910 valmistunut Lauritsalan työväentalo, jota voi vuokrata juhlien tai tilaisuuksien järjestämiseen. ==Kuvia Hakalista== Kuva: Paavonkatu Hakali Lappeenranta.jpg | Näkymä Paavonkadulle Kuva: Liittokatu Hakali Lappeenranta.jpg | Puutaloja Liittokadulla Kuva: Hovinpellon niitty, Lauritsala, Lappeenranta.jpg | Hovinpellon niitty ==Aiheesta muualla== *Lauritsalan alueen asukasyhdistyksen kotisivut ==Lähteet== Luokka:Lappeenrannan kaupunginosat Luokka:Lauritsala
Anita Thallaug

Anita Thallaug (14. helmikuuta 1938 – 20. maaliskuuta 2023https://www.vg.no/rampelys/i/rlVWLR/anita-thallaug-er-doed) oli norjalainen laulaja ja näyttelijä. Thallaug esiintyi salanimellä Vesla Rolfsen Oslon Edderkoppen-teatterissa seitsemänvuotiaana vuonna 1945 ja levytti samalla nimellä lastenlevyjä. Omalla nimellään Thallaug debytoi elokuvassa I moralens navn (1954) ja näyttämöllä Chat Noir -teatterissa vuonna 1957. Thallaug osallistui Melodi Grand Prixiin vuosina 1962, 1963 ja 1966. Vuonna 1963 Thallaug ei esittänyt Melodi Grand Prixissä voittokappaletta "Solhverv", mutta alkuperäiseksi esittäjäksi tarkoitettu Nora Brockstedt vetäytyi edustustehtävästä ja Thallaug valikoitui kappaleen esittäjäksi Eurovision laulukilpailuun. Kansainvälisessä Eurovision laulukilpailussa Thallaug sijoittui jaetulle viimeiselle sijalle nollalla pisteellä. 1960-luvun lopulta alkaen Thallaug esiintyi vain satunnaisesti, kunnes teki paluun 1988. Thallaug julkaisi omaelämäkerran Veien mot nord vuonna 1978. ==Osallistumiset Melodi Grand Prixiin== Vuosi Kappale Sija 1962 Mormors spilledåse 5. 1962 Våre skal dagene være 4. 1963 Drømmekjolen 4. 1963 Adjø 5. 1966 Ung og forelsket 3. 1966 Vims 5. ==Diskografia== ===Albumit=== *Me and my Friends! (1998) ==Filmografiahttps://www.imdb.com/name/nm0856956/== ===Elokuvat=== *I moralens navn (1954) *Blondin i fara (1957) *Operasjon Løvsprett (1962) *Klokker i måneskinn (1964) ===TV-elokuvat=== *Fru Luna (1962) *Anything Goes (1962) *Den spanske flue (1990) ==Lähteet== * === Viitteet === Luokka:Norjalaiset laulajat Luokka:Norjalaiset näyttelijät Luokka:Norjan euroviisuedustajat Luokka:Vuoden 1963 euroviisuedustajat Luokka:Vuonna 1938 syntyneet Luokka:Vuonna 2023 kuolleet
Visio (tornitalo)

Visio (tunnettu myös nimellä T7) on 98 metriä korkea tornitalo Helsingin Kalasatamassa. Se rakentui osaksi Redi-kokonaisuutta neljäntenä tornitalona Majakan (2019), Loiston (2021) ja Lumo Onen (2022) jälkeen. Visio sijaitsee kauppakeskus Redin lounaiskulmassa Hermannin Rantatien varressa. Visio on Kalasataman tornitaloista ensimmäinen, joka rakennettiin Itäväylän eteläpuolelle. Rakennustyöt alkoivat tammikuussa 2022, ja harjakorkeus saavutettiin joulukuussa 2022. Tornitalo valmistui joulukuussa 2023. Visiossa on yhteensä 24 kerrosta ja 240 vuokra-asuntoa sekä alimmassa kerroksessa on yksi päiväkoti. Asuntojen keskikoko on 40,5 neliömetriä, ja arvioitu asukasmäärä on noin 360. 22. kerroksessa sijaitsee yhteiset sauna-, terassi- ja oleskelutilat. == Kuvia == Tiedosto:Junatie leading towards Redi in Hermanninmäki and Kalasatama, Helsinki, 2022 November - 2.jpg|Rakenteilla marraskuussa 2022. Visio oli alueen tornitaloista ensimmäinen, joka valmistui Itäväylän eteläpuolelle. Tiedosto:Visio high-rise (Kalasatama, Helsinki, Finland) under construction, June 2023.jpg|Visio rakenteilla kesäkuussa 2023. Oikealla pilkottaa Lumo One. Tiedosto:| == Lähteet == == Aiheesta muualla == Luokka:Kalasatama Luokka:Helsingin asuinrakennukset Luokka:Helsingin tornitalot
The Portrait of Carmen Gray

__NOTOC__ The Portrait of Carmen Gray on hard rock -yhtye Carmen Grayn debyyttialbumi. Se julkaistiin 18. syyskuuta 2006. == Kappaleet == # # # # # # # # # # # == Arvostelut == * Imperiumi: 6+/10Levyarvostelu: Carmen Gray - The Portrait Of Carmen Gray Viitattu 31.3.2022. == Lähteet == Luokka:Vuoden 2006 esikoisalbumit Luokka:Suomalaiset hard rock -albumit
Welcome to Grayland

__NOTOC__ Welcome to Grayland on hard rock -yhtye Carmen Grayn toinen studioalbumi. Se julkaistiin 8. syyskuuta 2008. == Kappaleet == # # # # # # # # # # # == Arvostelut == * Desibeli.net: Carmen Gray: Welcome To Grayland Viitattu 31.3.2022. * Imperiumi: 7/10Levyarvostelu: Carmen Gray - The Welcome To Grayland Viitattu 31.3.2022. * Soundi: Carmen Gray: Welcome To Grayland Viitattu 31.3.2022. == Lähteet == Luokka:Vuoden 2008 albumit Luokka:Suomalaiset hard rock -albumit
Gates of Loneliness

__NOTOC__ Gates of Loneliness on hard rock -yhtye Carmen Grayn kolmas studioalbumi. Se julkaistiin 18. maaliskuuta 2011. == Kappaleet == # # # # # # # # # # == Lähteet == Luokka:Vuoden 2011 albumit Luokka:Suomalaiset hard rock -albumit
Nikias (täsmennyssivu)

Nikias (, ) voi viitata seuraaviin: * Nikias Ateenalainen (470–413 eaa.), sotilas ja valtiomies peloponnesolaissodan aikana; tunnetuin Nikias * Nikias Ateenalainen (toimi n. 310 eaa.), taidemaalari * Nikias Elisläinen, runoilija * Nikias Gortynlainen (toimi 429 eaa.), kaupunkinsa politiikkaan osallistunut * Nikias Koslainen (1. vuosisata eaa.), grammaatikko * Nikias Koslainen (1. vuosisata eaa./jaa.), kaupunkinsa tyranni * Nikias Nikaialainen (1. vuosisata eaa./jaa.), kirjailija * Nikias Nikopolislainen (100-luku jaa.), lääkäri * Nikias Syrakusalainen (toimi 443 eaa.), reettori * Nikias (300-luku eaa.), Filippos II:n sanansaattajana toiminut * Nikias (300-luku eaa.), sotilas, joka palveli Aleksanteri Suuren joukoissa * Nikias (toimi 278 eaa.), lääkäri, joka toimi Pyrrhoksen palveluksessa * Nikias (200/100-luku eaa.), sotilas, joka palveli Perseuksen joukoissa * Nikias (200-luku eaa.), sotilas, joka palveli Ptolemaios IV:n joukoissa * Nikias (200-luku eaa.), Akhaian liiton preettori vuonna 207 eaa. * Nikias (toimi 601 jaa.), munkki ja teologinen kirjailija == Lähteet ==
Tiara (Seventh Wonderin albumi)

Tiara on Seventh Wonderin viides studioalbumi, joka julkaistiin 12. lokakuuta 2018. == Kappaleet == # # # # # # # # # # # # # == Arvostelut == * Inferno: Vuodet eivät ole vesittäneet orkesterin tosiolemusta – arviossa Seventh Wonder Viitattu 31.3.2022. == Lähteet == == Aiheesta muualla == * * Luokka:Vuoden 2018 albumit Luokka:Seventh Wonderin albumit
Jussi Ala-Nikkola

Jussi Ala-Nikkola (s. 4. elokuuta 1977 Ilmajoki) on uransa lopettanut suomalainen pesäpalloilija. Ala-Nikkola edusti koko uransa Superpesiksessä Koskenkorvan Urheilijoita. Hän saavutti kaksi SM-pronssia kaudella 2003 ja kaudella 2007. Hän pelasi yhden Itä-Länsi-ottelun vuonna 1999. https://www.pesis.fi/wp-content/uploads/2021/01/Ala-Nikkola-Jussi-77.xlsx Hän pelasi ulkokentällä lukkarina tai polttolinjassa ja sisäpelissä kotiuttajana. https://elmotv.com/koskenkorvan-voima-ei-ole-ollut-prosenteissa-vaan-wateissa/ Ala-Nikkola pelasi 275 Superpesiksen runkosarjaottelua. Näissä hän löi 11 kunnaria ja 154 tavallista juoksua, toi 49 juoksua ja sai 645 kärkilyöntipistettä. Ala-Nikkola pelasi 64 Superpesiksen ylemmän loppusarjan ottelua. Näissä hän löi 26 tavallista juoksua, toi 13 juoksua ja keräsi 120 kärkilyöntipistettä. Ala-Nikkola pelasi 16 Superpesiksen alemman loppusarjan ottelua. Näissä hän löi seitsemän tavallista juoksua, toi kolme juoksua ja keräsi 39 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1977 syntyneet Luokka:Elävät henkilöt
Severomorsk-3

Severomorsk-3 -lentotukikohta (, tai ; myös nimellä Malyavr; ICAO: ULMV) on Venäjän Murmanskin alueella, maanteitse noin 30 kilometriä Severomorskin keskustasta kaakkoon ja 40 Murmanskista itään sijaitseva Venäjän Pohjoisen laivaston (Pohjoisen sotilaspiirin) lentotukikohta. Lentotukikohdasta 1-3 kilometriä pohjoiseen sijaitsee noin 2 000 asukkaan taajama, jonka nimenä on myös Severomorsk-3. Tukikohdassa toimii kaksi joukko-osastoa: 279. itsenäinen laivastohävittäjien lentorykmentti (279 OKIAP, yksikkö 26808) ja 100. itsenäinen laivastohävittäjien lentorykmentti (100 OKIAP, yksikkö 61287). Ensinmainitussa lentorykmentissä on kaksi laivueellista lentotukialuksesta (Admiral Kuznetsov) toimivaan kykeneviä Suhoi Su-33 -hävittäjiä, toisen lähteen mukaan koneista osa olisi mallia Suhoi Su-25UTG ja rykmentissä olisi myös helikoptereita (Kamov Ka-52K?). Jälkimmäisessä lentorykmentissä on kaksi laivuetta MiG-29KR/KUBR -hävittäjiä. Return of aircraft and helicopters from the Admiral Kuznetsov to Severomorsk (8).jpg|Lentotukialus Admiral Kuznetsovilta Severomors-3:een palannut Suhoi Su-33 -hävittäjä (2017). Return of aircraft and helicopters from the Admiral Kuznetsov to Severomorsk (15).jpg|MiG-29 laskeutumassa Severomorsk-3:lle (2017). Return of aircraft and helicopters from the Admiral Kuznetsov to Severomorsk (18).jpg|Kamov Ka-27 -helikoptereita (2017). ==Lähteet== ==Aiheesta muualla== Luokka:Murmanskin alueen lentoasemat Luokka:Venäjän ilmavoimien lentokentät‎
Siris

Siris () voi viitata seuraaviin: * Siris, antiikin aikainen kaupunki Suur- Kreikassa nykyisessä Italiassa * Siris, kaupunki ja kunta Sardiniassa Italiassa * Sinni, antiikin Siris, joki Italiassa * Sirra eli Serrhai eli Siris, antiikin aikainen kaupunki Makedoniassa
Telesforos

Telesforos (, ) voi viitata seuraaviin: * Telesforos, Asklepiokseen liittyvä parantajajumala kreikkalaisessa mytologiassa * Telesforos (300-luku eaa.), Antigonoksen sotapäällikkö * Pyhä Telesforus (k. 136/137), paavi noin vuosina 126–136/137 * Telesphorus Cosenzalainen (1300-luku), eskatologinen kirjailija
San Carlo Canavese

San Carlo Canavese () on kunta Italiassa Piemonten alueella sijaitsevassa Torinon metropolikaupungissa.San Carlo Canavese Sapere.it San Carlo Canavese Enciclopedia Treccani San Carlo Canavese Turismo Torino Vuoden 2022 alussa kunnassa oli arviolta 4 008 asukasta. pienoiskuva|left ==Lähteet== ==Aiheesta muualla== Luokka:Torinon metropolikaupungin kunnat
Duncan Grant

Duncan Grant (21. tammikuuta 1885 Rothiemurchus, Inverness-shire – 8. toukokuuta 1978 Aldermaston, Berkshire) oli brittiläinen taidemaalari ja muotoilija.Duncan Grant Art UK Hän oli keskeinen vaikuttaja kuvataiteilijoiden ja kirjailijoiden Bloomsburyn ryhmässä, johon kuuluivat myös Grantin serkku Lytton Strachey, Maynard Keynes, Roger Fry, Virginia ja Leonard Woolf, Virginia Woolfin sisko Vanessa Bell ja Vanessa Bellin mies, kriitikko Clive Bell.Duncan Grant Tate Grant oli majuri Bartle Grantin ja Ethel McNeillin poika. Hän vietti varhaista lapsuuttaan Intiassa, josta palasi Isoon- Britanniaan vuonna 1893. Vanhemmat suunnittelivat hänen varalleen sotilaallista uraa, mutta Grant aloitti maalaamisen ranskalaisen taidemaalari Simon Bussyn kannustamana. Hän pääsi vuonna 1902 lontoolaiseen Westminster School of Artiin. Hän opiskeli myös Jacques-Émile Blanchen La Palette -koulussa Pariisissa vuosina 1906–1907 ja suoritti opintoja Slade School of Artissa. Grant pääsi Bloomsburyn ryhmään mukaan kirjailijaserkkunsa Lytton Stracheyn välityksellä, mutta hän tutustui myös Pariisin avantgardistisiin piireihin. Hän tapasi vuonna 1909 Henri Matissen ja pian tämän jälkeen Pablo Picasson. Grant sai noin vuodesta 1913 vaikutteita myös afrikkalaisesta veistotaiteesta, ja hänestä tuli yksi ensimmäisistä brittiläisistä taiteilijoista, jotka tuottivat täysin abstrakteja teoksia. Grant oli edustettuna Roger Fryn toisessa postimpressionistisessa näyttelyssä vuonna 1912. Tämä avantgardistinen kausi jäi kuitenkin kohtalaisen lyhyeksi, ja pian Grant palasi aiempaan figuratiiviseen tyyliinsä. Grant työskenteli vuosina 1913–1919 Omega Workshopsissa Roger Fryn ja Vanessa Bellin kanssa. Hän oli Vanessa Bellin kanssa muutenkin läheisissä yhteyksissä ammattimaisessa ja henkilökohtaisessa elämässään yli 50 vuoden ajan. Hän asui Vanessa Bellin kanssa vuodesta 1916. Parille syntyi vuonna 1918 lapsi, tuleva taidemaalari ja kirjailija Angelica GarnettBloomsbury secrets and lies The Guardian. Sekä Bellillä että Grantilla oli kuitenkin romanttisia suhteita myös muiden kanssa; Grantin seksuaalisuhteet olivat useimmiten homoseksuaalisia.Bloomsbury Beginnings: The Friendship of Vanessa Bell, Duncan Grant and Roger Fry Charleston Angelica-tytär kuuli vasta 17-vuotiaana äidiltään, että hänen isänsä ei ollut äidin mies Clive Bell vaan Duncan Grant. Grant edusti Isoa- Britanniaa Venetsian biennaaleilla vuosina 1926, 1932 ja 1940.Duncan Grant ArtNet Grant oli suosionsa huipulla 1920–1930-luvuilla, mutta hänen työnsä ei enää vastannut toisen maailmansodan jälkeen suosiossa olleita virtauksia. Hän kuitenkin ehti nähdä Bloomsburyn ryhmään kohdistuvan kiinnostuksen elpymisen, jolloin hänen työnsä sai uutta arvostusta osakseen. Vuosina 1975 järjestettiin Grantin 90-vuotisjuhlan kunniaksi näyttelyitä Tate Britainissa ja Scottish National Gallery of Modern Artissa. Grantin töitä kuuluu muiden muassa Tate Britainin, Metropolitan Museum of Artin ja National Portrait Galleryn kokoelmiin. == Lähteet == Luokka:Brittiläiset taiteilijat Luokka:Vuonna 1885 syntyneet Luokka:Vuonna 1978 kuolleet
Giacomo Zanella

Giacomo Zanella (9. syyskuuta 1820 – 17. toukokuuta 1888) oli italialainen runoilija. == Elämäkerta == Zanella syntyi Vicenzan lähellä Chiampossa, ja hän sai pappiskoulutuksen. Pappisvihkimyksen jälkeen hänestä tuli kotipaikkakuntansa seminaarin opettaja, mutta hänen isänmaalliset sympatiansa herättivät Itävallan viranomaisten suuttumuksen, ja hiippakuntansa suojelusta huolimatta hän joutui eroamaan vuonna 1853. Venetsian vapautumisen jälkeen Italian hallitus myönsi Zanellalle professuurin Padovassa, ja hänen ensimmäisen runokokoelmansa ilmestyttyä vuonna 1868 hän saavutti mainetta runoilijana. Vuonna 1872 äidin kuoleman aiheuttama suru aiheutti Zanellalle mielenterveysongelman, ja hän luopui professuurista. Täydellisen ja pysyvän toipumisensa jälkeen Zanella rakensi itselleen huvilan kotijokensa Astichellon rannalle ja asui siellä rauhassa kuolemaansa asti vuoteen 1888. Zanellan viimeisin julkaistu teos sisältää sarjan ainutlaatuisen kauniita sonetteja, jotka on osoitettu joelle ja jotka muistuttavat Wordsworthin "Sonetteja Duddonille" mutta ovat muodoltaan täydellisempiä, sekä tyhjästä säkeistöstä koostuvan idyllin "Il Pettirosso" ("Punarinta"), joka muistuttaa yhtä vahvasti vaikkakin sattumalta Coleridgen samankaltaisia teoksia. Zanellan oodi Danten muistolle ja Suezin kanavan avaamisesta kertova oodi ovat erittäin arvokkaita. Zanellan muusta tuotannosta yksilöllisimpiä ovat ne, joissa hän on syvästi aikansa ongelmien vaikuttamana pyrkinyt sovittamaan yhteen tieteen ja uskonnon, erityisesti hieno John Miltonin ja Galileon välinen dialogi, jossa Milton, vaikuttuneena Galileon ennusteista tieteellisen edistyksen älyllisistä seurauksista, päättää "oikeuttaa Jumalan tiet ihmisille". Zanella oli avarakatseinen ja isänmaallinen kirkonmies, ja hänen luonnettaan pidetään oikeutetusti yhtä suuressa arvossa kuin hänen runouttaan, jota tuskin voi kutsua voimakkaaksi mutta jota leimaa kuitenkin erityinen tyylikkyys ja hienostuneisuus, ja se lunastaa oman paikkansa modernissa italialaisessa kirjallisuudessa. Luokka:Vuonna 1888 kuolleet Luokka:Vuonna 1820 syntyneet Luokka:Italialaiset runoilijat